**TRADATA 2- Σεμινάρια για τα προσωπικά δεδομένα**

**σε Μιλάνο, Βαρκελώνη, Βουκουρέστι**

**Πρόσκληση υποβολής συμμετοχών**

Ο Δικηγορικός Σύλλογος Αθηνών επίσημα διαπιστευμένος φορέας στα όργανα της ευρωπαϊκής ένωσης, σε συνεργασία με το Ίδρυμα Ευρωπαίων Δικηγόρων (European Lawyers Foundation) και τους Δικηγορικούς Συλλόγους της Ιταλίας, Καταλονίας(Ισπανία),Γενικό Συμβούλιο Δικηγορικών Συλλόγων Ισπανίας, Ρουμανίας, Τσεχίας, και Παρισιού συμμετέχει στο ευρωπαϊκό πρόγραμμα TRADATA 2 **«Κατάρτιση δικηγόρων για τα προσωπικά δεδομένα– TRADATA 2” (JUST-JTRA-EJTR-AG-2020-101007426).**

Το Πρόγραμμα χρηματοδοτείται σε ποσοστό 90/100 από το Πρόγραμμα της Ευρωπαϊκής Επιτροπής για την Δικαιοσύνη και μόλις σε ποσοστό 10/100 από τον συμβεβλημένο Δικηγορικό Σύλλογο Αθηνών.

Το ευρωπαϊκό πρόγραμμα TRADATA 2 θα ασχοληθεί με τον Γενικό Κανονισμό Προστασίας Δεδομένων (ΕU General Data Protection Regulation- GDPR) και την κατάρτιση των δικηγόρων από όλους τους μετέχοντες δικηγορικούς συλλόγους στην σχετική ευρωπαϊκή νομοθεσία προστασίας δεδομένων Regulation EU 2016/679 και Directive (EU) 2016/680.

Θα πραγματοποιηθούν διασυνοριακά σεμινάρια κατάρτισης στις συμμετέχουσες χώρες και θα δοθεί ευκαιρία δικτύωσης με τους συμμετέχοντες δικηγόρους όλων των χωρών.

Συντονιστής του Προγράμματος, **Νικόλαος Β.Κουτκιάς**, Επικεφαλής της Ελληνικής Αντιπροσωπείας στην CCBE.

Σε εκτέλεση του προγράμματος, θα πραγματοποιηθούν

-Σεμινάρια TRADATA 2-Κατάρτιση δικηγόρων για τα προσωπικά δεδομένα

**-Μιλάνο** 17 Απριλίου 2023 (1 δικηγόρο)

**-Βαρκελώνη** 21 Απριλίου 2023 (1 δικηγόρο)

**-Βουκουρέστι** 5 Μαΐου 2023 (1 δικηγόρο)

Η παρούσα ανακοίνωση αφορά την πρόσκληση υποβολής συμμετοχών για τα σεμινάρια αυτά τα οποία θα παρακολουθήσουν δικηγόροι από τον ΔΣΑ.

Στους δικηγόρους που θα επιλεγούν για να παρακολουθήσουν καλύπτονται από το πρόγραμμα, ταξιδιωτικά έξοδα μέχρι του maximum ποσού των 400 ευρώ και έξοδα διαβίωσης μέχρι του maximum ποσού των 300 ευρώ (150 ευρώ ανά ημέρα-maximum 2 ημέρες), με την απαραίτητη προσκόμιση αποδείξεων στο Ίδρυμα Ευρωπαίων Δικηγόρων.

Σε αυτούς που θα παρακολουθήσουν τα σεμινάρια θα χορηγηθεί πιστοποιητικό από το Ίδρυμα Ευρωπαίων Δικηγόρων.

Τα σεμινάρια θα πραγματοποιηθούν στην Αγγλική γλώσσα και απαραίτητη προϋπόθεση είναι η πολύ καλή γνώση της Αγγλικής.

Σε περίπτωση που κάποιος παρακολουθήσει σεμινάριο του εξωτερικού αποκλείεται η εκ νέου συμμετοχή του στο πρόγραμμα για τα σεμινάρια του εξωτερικού.

Καλούνται όσοι Δικηγόροι Αθηνών ενδιαφέρονται να συμμετάσχουν στα σεμινάρια «TRADATA 2» να αποστείλουν ηλεκτρονικά email-αίτηση συμμετοχής κατά σειρά προτίμησης στο email [tsiri.an@dsa.gr](mailto:tsiri.an@dsa.gr) (κ. Τσίρη Αναστασία-2103398206) **μέχρι τις 13 Μαρτίου 2023.**

Για την επιλογή αυτών που θα παρακολουθήσουν τα σεμινάρια θα πραγματοποιηθεί **την Τρίτη 14 Μαρτίου 2023 και ώρα 12.00** δημόσια κλήρωση στον ΔΣΑ (Ακαδημίας 60,10679 Αθήνα).